Hyvä hoito on tärkeä osa vaatteen ekologiaa, sillä oikea pesu ja säännöllinen huolto pidentävät tuotteiden käyttöikää huomattavasti. Olemme kertoneet jokaisen materiaalin ja tuotteen oikeaoppisesta pesusta ja huollosta myös tuotesivuilla sekä tuotepakkauksissa. Tiivistetyt pesuohjeet löydät myös tuotteen koko- ja pesuohjelapusta. Luonnonkuidut raikastuvat usein pelkällä tuuletuksella. Vesipesun kestäville villa- ja silkkituotteille suosittelemme pesuun Sonettin hoitavaa villan- ja silkinpesuainetta ja tahranpoistoon Sonettin sappisaippuaa. Koska emme käytä tuotteissamme ihmisille ja luonnolle haitallisia koinsuojakäsittelyjä, kesä- ja muuhun pitkäaikaiseen säilytykseen suosittelemme tuotteen alkuperäistä tai muuta tiiviisti suljettavaa muovipussia.